Source: https://www.union.sk/platenie-verejneho-zdravotneho-poistenia
Timestamp: 2019-12-16 00:38:36+00:00

Document:
Povinnosti platiteľov | Union.sk
platiteľov
Povinnosti platiteľa poistného na zdravotné poistenie ustanovuje § 24 zákona NR SR č.580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve, v znení neskorších predpisov (ďalej len zákon).
Platiteľ poistného, ktorý je:
samostatne zárobkovou činnou osobou
osobou, ktorá nie je zamestnancom, SZČO alebo poistencom, za ktorého platí poistné štát a je povinne verejne zdravotne poistená (§11, ods.2 uvedeného zákona)
Vypočítať si poistné, riadne a včas uhradiť preddavok na poistné a vykazovať ho Union zdravotnej poisťovni, a. s.
Písomne oznámiť Union zdravotnej poisťovne, a.s., spôsobom určeným Úradom pre dohľad nad zdravotnou starostlivosťou, najneskôr do ôsmich pracovných dní, zmenu platiteľa poistného t. z., prihlásiť poistenca pri vzniku pracovného pomeru a odhlásiť pri skončení pracovného pomeru. Zmeny platiteľa poistného z dôvodu uvedeného v § 11, ods.8, t. z., oznamovať skutočnosti rozhodujúce pre vznik alebo zánik povinnosti štátu platiť poistné, napr. PN, OČR, odchod do dôchodku a pod. Túto zmenu treba oznámiť do konca kalendárneho mesiaca nasledujúceho po mesiaci, v ktorom došlo k zmene. Zmeny platiteľa poistného, z dôvodu uvedeného v § 11, ods. 9, t. z., že za poistenca bol platiteľom poistného štát, ale jeho príjem v danom roku presiahol 1/2 úhrnu minimálnych miezd. Túto zmenu treba oznámiť najneskôr v termíne pre podanie ročného zúčtovania. Oznamovaciu povinnosť v tomto prípade plní poistenec sám.
Viesť a uchovávať po dobu desiatich rokov účtovné doklady a iné doklady potrebné na správne určenie vymeriavacieho základu, sadzby poistného, výšky poistného a jeho platenia.
Viesť a uchovávať po dobu desiatich rokov evidenciu o zamestnancoch, ktorá musí obsahovať :
- Meno a priezvisko, a to aj predchádzajúce, rodné číslo, u cudzinca sa uvádza dátum narodenia (ak rodné číslo nemá) a adresu trvalého pobytu
- údaje o vzniku a zániku verejného zdravotného poistenia
- počet dní, za ktoré platí poistné v členení na jednotlivé kalendárne mesiace
- údaj o výške minimálneho základu tohto zamestnanca stanoveného podľa § 13, ods.15 a 16 za jednotlivé kalendárne mesiace
- úhrn zaplatených preddavkov zamestnanca podľa § 16, ods. 2 písmeno a) v členení na jednotlivé kalendárne mesiace
- úhrn zaplatených preddavkov zamestnanca podľa § 16, od.2, písmeno c) v členení na jednotlivé kalendárne mesiace.
Preukazovať Union zdravotnej poisťovne, a. s., skutočnosti potrebné pre zistenie dodržania lehoty splatnosti preddavkov na poistné (§ 17 – preddavky na poistné).
Preukazovať Union zdravotnej poisťovne, a. s., na požiadanie doklady potrebné na výpočet ročného zúčtovania poistného (§ 19 – ročné zúčtovanie poistného).
Poskytovať súčinnosť pri výkone kontroly a predkladať Union zdravotnej poisťovne, a.s., pri výkone kontroly účtovné doklady a iné doklady týkajúce sa platenia, odvádzania, ročného zúčtovania a vykazovania poistného a umožniť výkon kontroly zamestnancom zdravotnej poisťovne povereným vykonávaním kontroly.
Platiteľ poistného, ktorý je zamestnávateľom alebo samostatne zárobkovo činnou osobou, je povinný oznámiť Union zdravotnej poisťovni, a. s. zmenu svojho názvu, sídla, bydliska, identifikačného čísla, čísla bankového účtu a zmenu dňa, ktorý je určený na výplatu príjmov, do ôsmych dní odo dňa zmeny (§ 23, odst.7 – oznamovacie povinnosti).
Zamestnávateľ, ktorý má celkovo najmenej 3 zamestnancov, je povinný mesačný výkaz zasielať zdravotnej poisťovni výlučne elektronicky.

References: § 24
 § 11
 § 11
 § 13
 § 16
 § 16